CELEX: 62020CN0271
Language: ro
Date: 2020-06-19 00:00:00
Title: Cauza C-271/20: Cerere de decizie preliminară introdusă de Verwaltungsgericht Berlin (Germania) la 19 iunie 2020 – Aurubis AG/Bundesrepublik Deutschland

31.8.2020   
            
            
               RO
            
            
               Jurnalul Oficial al Uniunii Europene
            
            
               C 287/28
            
         
      Cerere de decizie preliminară introdusă de Verwaltungsgericht Berlin (Germania) la 19 iunie 2020 – Aurubis AG/Bundesrepublik Deutschland
      (Cauza C-271/20)
      (2020/C 287/44)
      Limba de procedură: germana
      
         Instanța de trimitere
      
      Verwaltungsgericht Berlin
      
         Părțile din procedura principală
      
      
         Reclamantă: Aurubis AG
      
         Pârâtă: Bundesrepublik Deutschland, reprezentată de Umweltbundesamt (Oficiul Federal pentru Mediu)
      
         Întrebările preliminare
      
      
                  1)
               
               
                  Sunt îndeplinite condițiile prevăzute la articolul 3 litera (d) din Decizia 2011/278/UE (1) pentru alocarea cu titlu gratuit a cotelor de emisii pentru o subinstalație pe baza valorii de emisie a combustibilului atunci când într-o instalație pentru producerea de metale neferoase în sensul anexei I la Directiva 2003/87/CE, în cuptorul de topire în levitație, destinat producerii de cupru primar, se folosește un concentrat de cupru care conține sulf, iar căldura necesară, dar necuantificabilă, necesară pentru topirea minereului de cupru din concentrat, este generată, în mare parte, prin oxidarea sulfului din concentrat, astfel încât concentratul de cupru este folosit atât ca suport al materiei prime, cât și ca material combustibil pentru producerea de căldură?
               
            
                  2)
               
               
                  În cazul unui răspuns afirmativ la prima întrebare:
                  Drepturile la alocarea cu titlu gratuit de drepturi de emisii suplimentare pentru a treia perioadă de comercializare, după expirarea celei de a treia perioade de comercializare, pot fi realizate prin drepturi aferente celei de a patra perioade de comercializare, în cazul în care existența unui asemenea drept la alocare este stabilită pe cale judecătorească abia după sfârșitul celei de a treia perioade de comercializare sau drepturile la alocare nerealizate se sting odată cu expirarea celei de a treia perioade de comercializare?
               
            
         (1)  Decizia Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armonizată și cu titlu gratuit a cotelor de emisii în temeiul articolului 10a din Directiva 2003/87/CE a Parlamentului European și a Consiliului (JO 2011, L 130, p. 1).